La Liga. “Barselona” yirik hisobda g‘alaba qozondi, Messidan navbatdagi shedevr (video)

Futbol bo‘yicha Ispaniya La Ligasining 18-turi doirasida 21-dekabr, shanba kuni 2 ta bahs yakunlandi.

Ernesto Valverde qo‘l ostidagi Kataloniyaning “Barselona” klubi “Kamp Nou”da “Alaves”ni sinovdan o‘tkazdi.
O‘yin davomida “ko‘k-anorranglilar” a’zolari Antuan Grizmann (14), Arturo Vidal (45), Lionel Messi (69) hamda Luis Suares (75, penalti) raqib darvozasiga gol urgan bo‘lsa, mehmonlarning goliga Pepe Pons (56) mualliflik qildi.
Natijada Kataloniya klubi o‘z maydonida “Alaves” ustidan yirik 4:1 hisobida g‘alaba qozondi va muhim 3 ochkoga ega bo‘ldi.
Mazkur g‘alabadan so‘ng musobaqa jadvalida peshqadamlik qilayotgan “Barselona” ochkosini 39 taga yetkazib oldi. “Alaves” esa 19 ochko to‘plab, 15-o‘rinni egallab turibdi.
La Liga
18-tur bahlari
21-dekabr, shanba
Gollar: 0:1 — 20 Diyego Karlos, 0:2 — 63, penalti Banega
Gollar: 1:0 — 14 Grizmann, 2:0 — 45 Vidal, 2:1 — 56 Pepe Pons, 3:1 — 69 Messi, 4:1 — 75, penalti Suares
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!